CELEX: C2007/269/110
Language: hu
Date: 2007-11-10 00:00:00
Title: T-346/07. sz. ügy: 2007. szeptember 13-án benyújtott kereset – Duro Sweden kontra OHIM (EASYCOVER)

10.11.2007   
            
            
               HU
            
            
               Az Európai Unió Hivatalos Lapja
            
            
               C 269/61
            
         2007. szeptember 13-án benyújtott kereset – Duro Sweden kontra OHIM (EASYCOVER)
   (T-346/07. sz. ügy)
   (2007/C 269/110)
   Az eljárás nyelve: angol
   Felek
   
      Felperes: Duro Sweden AB (Gävle, Svédország) (képviselő: R. Bird, Solicitor)
   
      Alperes: Belső Piaci Harmonizációs Hivatal (védjegyek és formatervezési minták)
   Kereseti kérelmek
   
               —
            
            
               Az Elsőfokú Bíróság helyezze hatályon kívül a negyedik fellebbezési tanácsnak, az R 1065/2005-4. sz. ügyben 2007. július 3-án hozott határozatát;
            
         
               —
            
            
               az Elsőfokú Bíróság az alperest kötelezze a fellebbezés költségeinek viselésére, és
            
         
               —
            
            
               az Elsőfokú Bíróság a rendeletnek megfelelően adjon helyt a közösségi védjegybejelentésnek.
            
         Jogalapok és fontosabb érvek
   
      Az érintett közösségi védjegy: az „EASYCOVER” szóvédjegy a 19., 24. és 27. osztályba tartozó áruk vonatkozásában – lajstromszám: 4 114 567.
   
      Az elbíráló határozata: A védjegybejelentés elutasítása.
   
      A fellebbezési tanács határozata: A fellebbezés elutasítása.
   
      Jogalapok: A 40/94 tanácsi rendelet 7. cikke (1) bekezdése b) pontjának megsértése, mivel a fellebbezési tanács szerint a védjegybejelentés sérti a 7. cikk (1) bekezdésének b) pontját tekintettel arra, hogy a védjegybejelentés sérti a 7. cikk (1) bekezdésének c) pontját anélkül, hogy a 7. cikk (1) bekezdése b) pontjának megsértésének önálló jogalapjait megjelölte volna.
   A rendelet 7. cikke (1) bekezdése c) pontjának megsértése, mivel a fellebbezési tanács nem vette figyelembe a megjelölés valamennyi szempontját.